section_heading: Grobnica obitelji Povischil
paragraph_text: Osječki industrijalac Rudolf Povischil 1939. godine je od Švagel-Lešića naručio projekt za obiteljsku grobnicu povodom smrti svoga oca, Josipa Povischila. Grobnica je trebala biti izgrađena na groblju sv. Ane u Osijeku, međutim nikada nije realizirana. Uz vratnice grobnice zamišljene su skulpture dvaju radnika prirodne veličine, naslonjenih na čekiće. U tadašnjem je tisku obrazloženo da se simboličko značenje skulptura odnosi na Josipa Povischila kao čovjeka rada.